Digarezit ahanon ma m-eus bet komzou droch deustoh an dervez all dre bellgomz : nemed  oan penfollet o weled stad ma fried just a-raog Fest ar Francophonie da zond, hag ouspenn, ar prezidant oa pedet… Skuiz e oan dibaoe pell (diloja diouz Chalons oa bet diêz deom chwi oar mad) m-oa kemeret louzou evid kousked gwelloh... an aksidant da heul, ha Jean...    Setu pa m-oa resevet respont al laboratoar oan trelatet dija hag an aon deus greet ar peurrest martreze, martreze ? Sonjit ta, me gave din faote dar paotr lakaad ahanon da zebri bleud mein ! E peseurt stad memestra !  Moa greet eur meskaj gand Obelix ha Panoramix : peogwir eun taol mên hir noa lakaet e spered war an tu mad en-dro... ha dibaoe oan digouezet e Breiz m-oa lennet kalz mojennou...    Trugarekaad ran ahanoh da veha galvet ar medisin Abeguile ha neus heñchet ahanon mad evid kompren an droug, diouyezeg eo setu neus komprenet heb dale : da genta neus goulennet ali ar beleg « peogwir emaom en eur vro gristen », a lavare ; ar beleg neus komzet diwar ar Pantekost, eur prof, eur burzud... eun  taol-esa beteg gouzoud ! Goude-ze an aotrou Abeguile neus galvet medisinez-renerez ospital ar re zod, dre jañs hag eun ide vad : ar zikiatrez-ze, eur vaouez tre, desket ken-ken. Hi deus bevet e bro an Amerik ha studiet kalz du-ze, neo ket bet souezet tamm ebed gand on istor, nemed istonet o weled noa paket Jean ar yez ken buan memestra ! Hi deus bevet e soubidigez asamblez gand Indianed e bro an Amerik ar Hreisteiz ha bro Ganada, deus desket ouspenn deg yez heb dale. Hi deus galvet eun tudoniour war or  zikour, eun dokteur war an etnologiez, ha diou zikologez ; ha chwi oar an heuliad peogwir emaoh e penn an departamant bremañ :u2028amañ emaom brao war Enez Eusa, toud ar vedisined a ra war on tro ; an dud e karg eveldon (ar prefed, an eil prefed, an amiral, kuzulierien, an depute... ) paket gand an droug e-giz zo bet lavaret, daoust ma neo ket eur hleñved. Nemed eur houblad o veva eun tammig Koh Lanta pe Île de la Tentation, heb an tele evel just ! Ha tud a vicher war on tro o tisplega deom eur chañs eo bea  desket ar brezoneg ken buan... an diesa eo kredi ze ha beva sioul sañset ! Setu om sterniet mad... plijadur ken-ken.    Emichañs neo ket re stard ho labour : lennet meus oa bet daleet Fest ar Frankophonie, eun dra vad ; martreze vo greet e diou pe beder yez ar bloaz zo o tond, a lavar Jean. Lennet meus ivez oa bet arestet tud zo, diskredet : paour-kêz tud ! Lod all doa kavet sikour David Copperfield pe staotet war ar Mac Do memez ? Neo ket posibl, ar vro oa war an tu-gin memestra dar  mare-ze !    E helleh lavar tro-war-dro om eüruz amañ war an enezenn. Kalz gwelloh war ar yez... tamm louzou ebed, boued naturel hag all hag all.    A galon,    Mil bennoz a-berz an Intron Dumezil ha Jean.